sagorsarker/bangla-wikipedia huggingface dataset:
জুলিয়াস ওয়েলহাউসেন

জুলিয়াস ভেলহাউজেন (১৭ মে ১৮৪৪ – ৭ জানুয়ারি ১৯১৮) ছিলেন একজন জার্মান বাইবেল পণ্ডিত ও প্রাচ্যতত্ত্ববিদ। তাঁর গবেষণা কর্মজীবনের শুরু হয় পুরাতন নিয়ম নিয়ে, এরপর তা বিস্তৃত হয় ইসলামীয় অধ্যয়ন এবং পরবর্তীতে নতুন নিয়ম সম্পর্কিত গবেষণায়। তিনি পঞ্চপুস্তক বা তোরার রচনাতাত্ত্বিক ইতিহাসে গুরুত্বপূর্ণ অবদান রাখেন এবং ইসলাম ধর্মের প্রাথমিক সময়কাল নিয়ে গবেষণা করেন। পঞ্চপুস্তকের ব্যুৎপত্তি নিয়ে তাঁর বিশ্লেষণ দলিল তত্ত্ব নামে পরিচিত, যা এই ক্ষেত্রে অন্যতম প্রধান মতবাদ হিসেবে বিবেচিত হয়।
ভেলহাউজেন হ্যামেলিন শহরে জন্মগ্রহণ করেন, যা তখন হ্যানোভার রাজ্যর অন্তর্গত ছিল। তিনি একজন প্রটেস্ট্যান্ট যাজকের পুত্র ছিলেন। গ্যোটিনগেন বিশ্ববিদ্যালয়ে তিনি জর্জ এভাল্ডের অধীনে ধর্মতত্ত্ব পড়াশোনা করেন এবং ১৮৭০ সালে তিনি পুরাতন নিয়ম বিষয়ে "প্রাইভাটডোজেন্ট" পদে নিযুক্ত হন। ১৮৭২ সালে তিনি গ্রাইফসভাল্ড বিশ্ববিদ্যালয়তে ধর্মতত্ত্বের অধ্যাপক নিযুক্ত হন। কিন্তু ১৮৮২ সালে বিবেকগত কারণে তিনি পদত্যাগ করেন।
তিনি পদত্যাগপত্রে লেখেন:
এরপর তিনি হালে বিশ্ববিদ্যালয়ে প্রাচ্য ভাষার অধ্যাপক হন, এবং ১৮৮৫ সালে মারবুর্গ এবং ১৮৯২ সালে গ্যোটিনগেনে অধ্যাপক নিযুক্ত হন, যেখানে তিনি মৃত্যুর আগ পর্যন্ত কর্মরত ছিলেন।
তিনি বিশেষভাবে পরিচিত হন তাঁর গ্রন্থ "Prolegomena zur Geschichte Israels"-এর মাধ্যমে। এছাড়াও তাঁর আরবি গবেষণাগুলোর মধ্যে "The Arab Kingdom and its Fall" উল্লেখযোগ্য। এই গ্রন্থে তিনি তোরাহর ব্যুৎপত্তি নিয়ে প্রচলিত মতবাদগুলোর একটি সংক্ষিপ্ত ও বিশ্লেষণমূলক আলোচনা উপস্থাপন করেন এবং এই ধর্মগ্রন্থগুলোর সমাজ ও ইতিহাস-সংশ্লিষ্ট বিকাশ ব্যাখ্যা করেন।
অ্যালান লেভেনসনের মতে, ভেলহাউজেন ধর্মীয় ইহুদি-বিরোধিতাকে স্বাভাবিক বলে মনে করতেন এবং ইহুদি-বিদ্বেষ ধারণায় বিশ্বাসী ছিলেন।
ভেলহাউজেন পুরাতন নিয়ম ও হেক্সাটিউকর গঠনতত্ত্ব নিয়ে তাঁর সমালোচনামূলক গবেষণার জন্য বিখ্যাত। তাঁর গ্রন্থ "Prolegomena zur Geschichte Israels" (১৮৭৮ সালে প্রথম প্রকাশিত "Geschichte Israels" নামে) তে তিনি দলিল তত্ত্বের একটি সুসংহত ব্যাখ্যা উপস্থাপন করেন। এর মতে, তোরাহ মূলত চারটি স্বতন্ত্র উৎস থেকে উদ্ভূত, যেগুলো মূসার সময়ের বহু পরে রচিত হয়েছিল এবং পরে একত্রে সংকলিত হয়।
এই মতবাদ ২০ শতকের অধিকাংশ সময়কালজুড়ে পঞ্চপুস্তক গবেষণায় প্রধান দৃষ্টিভঙ্গি হিসেবে প্রচলিত ছিল। পরবর্তী গবেষকরা এতে আরও উৎস চিহ্নিত করেন এবং আরও পরবর্তী সময়ে রচনার প্রস্তাব দেন।
তিনি উইলহেল্ম ডে ভেট্টেকে এই গবেষণার পথপ্রদর্শক হিসেবে চিহ্নিত করেন, যিনি ১৮০৬ সালে পঞ্চপুস্তকের উৎসগুলো (J, E, D, P) প্রথম বিশ্লেষণ করেন, যদিও এর ফলে তাঁকে বিশ্ববিদ্যালয় ত্যাগ করতে হয়। ভেলহাউজেন মূলত ডে ভেট্টের কাজই আরও সুসংহতভাবে এগিয়ে নিয়ে যান।
তাঁর উল্লেখযোগ্য কিছু রচনা হলো:
১৯০৬ সালে তিনি আডলফ হার্নাক এবং অন্যদের সঙ্গে যৌথভাবে "Die christliche Religion" গ্রন্থ প্রকাশ করেন। তিনি নতুন নিয়ম নিয়ে কিছু গবেষণাও করেন, যার মধ্যে "Das Evangelium Marci" (১৯০৩), "Das Evangelium Matthäi" এবং "Das Evangelium Lucae" (১৯০৪) এবং "Einleitung in die drei ersten Evangelien" (১৯০৫) উল্লেখযোগ্য।
চট্টগ্রাম–কাপ্তাই মহাসড়ক

চট্টগ্রাম–কাপ্তাই মহাসড়ক বা কাপ্তাই সড়ক হল বিশিষ্ট একটি আঞ্চলিক মহাসড়ক। এটি বাংলাদেশের চট্টগ্রাম বিভাগে অবস্থিত। এই মহাসড়ক চট্টগ্রাম জেলার চট্টগ্রাম, হাটহাজারী উপজেলা, রাউজান উপজেলা ও রাঙ্গুনিয়া উপজেলার মধ্য দিয়ে রাঙ্গামাটি জেলার কাপ্তাই পর্যন্ত গেছে। অন্তত ৯০ লাখ যাত্রী এই মহাসড়ক ব্যবহার করে।
১৯৬৩ সালে কর্ণফুলী জলবিদ্যুৎ কেন্দ্র নির্মাণের সময় চট্টগ্রাম থেকে বিদ্যুৎ কেন্দ্র নির্মাণের জন্য প্রয়োজনীয় যন্ত্রাংশ পরিবহনের জন্য এই সড়ক নির্মাণ করা হয়। তখন এর দৈর্ঘ্য ৪৯ কিলোমিটার ছিল। সড়কটির জন্য ১৫ দশমিক ২৫ মিটার চওড়া জমি অধিগ্রহণ করা হলেও সে সময় ৬ মিটার চওড়া করে সড়কটি নির্মাণ করা হয়। ১৯৬২ সালে মহাসড়ক এলাকায় প্রথম বাস পরিবহন সেবা চালু হয়। পরে নবনির্মিত সড়কে লোকাল বাস পরিবহন সেবাও চালু করা হয়। কিন্তু ২০০৯ সালে সেখানে লোকাল বাস পরিবহন পরিষেবা বন্ধ হয়ে যায়। ২০২৩ সালে বহদ্দারহাট থেকে কাপ্তাই এই সড়কে লোকাল বাস পরিবহন পরিষেবা পুনরায় চালু করা হয়। এই মহাসড়ক একটি বিপজ্জনক দুর্ঘটনাপ্রবণ সড়ক।
শসার সোডা

শসার সোডা হল মিস্টার কিউ কাম্বার সহ বিভিন্ন নির্মাতাদের তৈরি এক ধরণের সোডা। পেপসি কিছু বাজারে বরফ শসার স্বাদ প্রদান করে। এটি হোম সোডা প্রস্তুতকারকদের দ্বারাও তৈরি করা হয়।
লুনা ৬

লুনা ৬, বা লুনা ই-৬ নং. ৭ (ওয়াইই-৬ সিরিজ) হলো লুনা কর্মসূচির অংশ হিসাবে চন্দ্র অবতরণের উদ্দেশ্য সোভিয়েত ইউনিয়ন কর্তৃক প্রেরিত একটি নভোযান। চন্দ্রে অবতরণের উদ্দেশ্যে প্রেরিত হলেও এটি পথ সংশোধনের ভুলে তার লক্ষ্য পূরণে ব্যর্থ হয় এবং চন্দ্রকে দূর দিয়ে অতিক্রম করে।
বাইকোনুর কসমোড্রোম সাইট ১/৫ থেকে একটি মলোনিয়া-এম বাহক রকেটের মাধ্যমে "লুনা ৬" নভোযানটি উৎক্ষেপণ করা হয়। ১৯৬৫ সালের ৮ জুন তারিখে ০৭:৪০ ইউটিসি-তে এর উৎক্ষেপণ কার্য সম্পন্ন হয়। ব্লক এল লুনা ৬-কে একটি সৌরজাগতিক কক্ষপথের দিকে ঠেলে দেয়ার আগে মহাকাশযানটি এবং উপরের ব্লক এল স্তরটি একটি নিম্ন পৃথিবী স্থানিক কক্ষপথে প্রবেশ করে।
৯ জুন তারিখে একটি ইঞ্জিনের সমস্যার সূত্রপাত ঘটে এবং তার ফলে নির্দিষ্ট কক্ষপথের পরিবর্তে এটি ভিন্ন পথে অতিক্রম করতে থাকে।
আগম (বৌদ্ধধর্ম)

আগম () হলো আদি বৌদ্ধ ধর্মগ্রন্থের একটি সংগ্রহ। পাঁচটি আগম একসাথে আদি বৌদ্ধ সম্প্রদায়ের সুত্তপিটক নিয়ে গঠিত, এবং প্রতিটির ভিন্ন ভিন্ন সংশোধিত সংস্করণ ছিলো। থেরবাদের পালি ত্রিপিটকে, নিকায় শব্দটি ব্যবহৃত হয়, আগম শব্দটি ব্যবহৃত হয় না।
বৌদ্ধধর্মে, আগম শব্দটি আদি বৌদ্ধ সম্প্রদায়ের উপদেশের সংগ্রহ (সংস্কৃত: সূত্র; পালি: সুত্ত) বোঝাতে ব্যবহৃত হয়, যেগুলি প্রাথমিকভাবে চীনা অনুবাদে সংরক্ষিত ছিল, এবং প্রাকৃত বা সংস্কৃতে অপেক্ষাকৃত কম কিন্তু এখনও উল্লেখযোগ্য পরিমাণে গান্ধারী ও তিব্বতি অনুবাদে টিকে আছে। এই সূত্রগুলি পালি ত্রিপিটকের সুত্তপিটকের প্রথম চারটি নিকায় (এবং পঞ্চম অংশের) সাথে মিলে যায়, যাকে মাঝে মাঝে আগমও বলা হয়। এই অর্থে, আগম নিকায়ের প্রতিশব্দ। উভয় সংগ্রহের বিষয়বস্তু, আগম (এখানে: উত্তর সংগ্রহ), এবং নিকায় (এখানে: দক্ষিণী সংগ্রহ), কিছুটা ভিন্ন। অঙ্গুত্তরনিকায় ও সংযুত্তনিকায়ের বৃহত্তর অংশগুলি আগমে পাওয়া যায় না এবং বেশ কিছু সূত্রের বিষয়বস্তুতে ভিন্নতা রয়েছে।
কখনও কখনও আগম শব্দটি নির্দিষ্ট ধর্মগ্রন্থকে বোঝাতে নয়, শাস্ত্রের শ্রেণিকে বোঝাতে ব্যবহৃত হয়। এই ক্ষেত্রে, এর অর্থ সুত্তপিটকেও অন্তর্ভুক্ত করতে পারে, যা থেরবাদ ঐতিহ্যকে গৌতম বুদ্ধের শিক্ষার সবচেয়ে প্রাচীন এবং ঐতিহাসিকভাবে সঠিক উপস্থাপনা বলে মনে করে, সাথে বিনয়পিটক।
মহাযান অভিধর্ম রচনা অভিধর্মসমুচ্চয়, আসঙ্গ  সম্ভারকে বোঝায় যেখানে প্রাকৃত/সংস্কৃত আগমগুলি শ্রাবকপিটক হিসাবে রয়েছে, এবং এটিকে শ্রাবক ও প্রত্যেকবুদ্ধে সাথে যুক্ত করে। আসঙ্গ মহাযান সূত্রগুলিকে বোধিসত্ত্বপিটকের অন্তর্গত হিসাবে শ্রেণীবদ্ধ করে, যেটিকে বোধিসত্ত্বদের শিক্ষার সংগ্রহ হিসাবে মনোনীত করা হয়।
জেনস-উই হার্টম্যান লিখেছেন,
এটা স্পষ্ট যে, আদি সম্প্রদায়গুলো মধ্যে, সর্বনিম্নভাবে সর্বাস্তিবাদ, কাশ্যপীয়, মহাসাংঘিক ও ধর্মগুপ্তক পাঁচটি প্রাকৃত/সংস্কৃত আগমের মধ্যে চারটির সংশোধিত সংস্করণ ছিল যা ভিন্ন ছিল। সমসাময়িক পণ্ডিতরা সম্ভাব্য পরিবর্তন এবং মূল বাক্যাংশ চিহ্নিত করার প্রয়াসে আগমগুলিকে পালি ত্রিপিটকের নিকায়ের সাথে তুলনা করেছেন। সুত্তপিটকের সাথে আগমগুলোর অস্তিত্ব ও সাদৃশ্যগুলি কখনও কখনও পণ্ডিতদের দ্বারা মূল্যায়নের জন্য ব্যবহার করা হয় যে এই শিক্ষাগুলি আদি বৌদ্ধধর্মের ত্রিপিটকের ঐতিহাসিকভাবে প্রামাণিক উপস্থাপনা৷ কখনও কখনও তাদের মধ্যে পার্থক্যগুলি দুটি পুনরাবর্তনের যে কোনও একটিতে সূত্রের গৃহীত অর্থের বিকল্প অর্থের পরামর্শ দিতে ব্যবহৃত হয়।
আগমগুলির চারটি বিদ্যমান সংগ্রহ রয়েছে, এবং একটির জন্য আমাদের কাছে কেবল উল্লেখ এবং খণ্ডাংশ রয়েছে (ক্ষুদ্রকাগম)। বর্তমান চারটি সংকলন তাদের সম্পূর্ণরূপে শুধুমাত্র চীনা অনুবাদে সংরক্ষিত আছে, যদিও চারটির ছোট অংশ সম্প্রতি সংস্কৃত ভাষায় আবিষ্কৃত হয়েছে, এবং পাঁচটি আগমের চারটির অংশ তিব্বতি ভাষায় সংরক্ষিত আছে। আগমগুলো হলো:
এছাড়াও, প্রধান সংগ্রহের বাইরে প্রচুর পরিমাণে আগম-শৈলীর গ্রন্থ রয়েছে। এগুলি বিভিন্ন উৎসে পাওয়া যায়:
পাতালঘর (২০২৩-এর চলচ্চিত্র)

পাতালঘর ২০২৩ সালের বাংলাদেশী চলচ্চিত্র। চলচ্চিত্রটি পরিচালনা করেছেন নূর ইমরান মিঠু। নূর ইমরান মিঠু এটি তার দ্বিতীয় চলচ্চিত্র এর আগে কমলা রকেট চলচ্চিত্রটি পরিচালনা করেছেন। পাতালঘর চলচ্চিত্রে প্রধান চরিত্রে অভিনয় করছেন আফসানা মিমি, মামুনুর রশিদ।
চলচ্চিত্রের শুটিং শুরু হয়েছিল করোনাভাইরাসের সময়কালে। চলচ্চিত্রটি প্রযোজনা করেছেন আবু শাহেদ ইমন। চলচ্চিত্রটি পরিবেশনা করছেন চরকি। চলচ্চিত্রটি নির্মাণে প্রযজনা করেছে ইমপ্রেস টেলিফিল্ম লিমিটেড, বাতায়ন প্রোডাকশন্স এবং পাওয়ার্ড বাই জয়া সেনেটারি ন্যাপকিন।
নেপাল আন্তর্জাতিক চলচ্চিত্র উৎসবে সেরা ফিচার সিনেমা হিসেবে ‘ডন কিহোতে পুরস্কার’ পেয়েছে। ভারতের গোয়া আন্তর্জাতিক চলচ্চিত্র উৎসবে প্রদর্শিত হয় এছাড়া বেঙ্গালুরু আন্তর্জাতিক চলচ্চিত্র উৎসবের এশিয়ান বিভাগে 
প্রদর্শিত হয়।
২০২৩ সালের ২৭ জুলাই বাংলাদেশের ভিডিও স্ট্রিমিং প্ল্যাটফর্ম চরকিতে মুক্তি পায়।
অসীম চট্টোপাধ্যায়

অসীম চট্টোপাধ্যায়(জন্ম: ২৯ জুলাই ১৯৪৪) হলেন একজন ভারতীয় রাজনীতিবিদ, প্রাক্তন নকশাল নেতা এবং ভারতের কমিউনিস্ট বিপ্লবী লীগের প্রতিষ্ঠাতা। ২০২৪ খ্রিস্টাব্দে তার রচিত "নকশালবাড়ীনামা" গ্রন্থটি ১৪৩০ বঙ্গাব্দের আনন্দ পুরস্কার-এর জন্য বিবেচিত হয়। "
অসীম চট্টোপাধ্যায়ের জন্ম ১৯৪৪ খ্রিস্টাব্দের ২৯ জুলাই ব্রিটিশ ভারতের অধুনা পশ্চিমবঙ্গের বীরভূম জেলার প্রত্যন্ত গ্রামে এক নিম্ন মধ্যবিত্ত পরিবারে। পিতা বিশ্বনাথ চট্টোপাধ্যায়। চল্লিশ ও পঞ্চাশের দশকে পরিবারের সঙ্গে তার বাল্য-কৈশোর ও স্কুল জীবন কেটেছে বীরভূমের লাল মাটির দেশে মগমা, চাতরা ও সিউড়ি শহরে। বীরভূম জেলা স্কুল হতে বিদ্যালয়ের পাঠ শেষে কলকাতায় আসেন। তিনি কলকাতার তৎকালীন প্রেসিডেন্সি কলেজে পদার্থ বিজ্ঞানের ছাত্র ছিলেন। সহপাঠী সন্তোষ রানার সঙ্গে কলকাতার পাইকপাড়ার বিধান ছাত্রাবাসে থাকতেন। সুপার ছিলেন "সূবর্ণরেখা" খ্যাত ইন্দ্রনাথ মজুমদার। ইন্দ্রনাথের বন্ধু সাহিত্যিক কমলকুমার মজুমদারের "অঙ্কভাবনা" পত্রিকায় অসীম চট্টোপাধ্যায় লিখতেন। প্রথমে বঙ্গীয় প্রাদেশিক ছাত্র ফেডারেশনের ( তখন ভারতের কমিউনিস্ট পার্টির (মার্কসবাদী) ছাত্র শাখা) এবং তারপর ভারতের কমিউনিস্ট পার্টির (মার্কসবাদী-লেনিনবাদী) ছাত্রনেতা ছিলেন। ১৯৬৭ খ্রিস্টাব্দে পদার্থ বিজ্ঞানে কলকাতা বিশ্ববিদ্যালয়ের স্নাতক হওয়ার পরেই নকশাল আন্দোলনে যুক্ত হন।
শ্রেণি সংগ্রামে শ্রেণীশত্রু খতমে, চারু মজুমদারের আহ্বানে সাড়া দিয়ে ১৯৬৮ খ্রিস্টাব্দে পশ্চিমবঙ্গের গোপীবল্লভপুর যাত্রা করেন। কিন্তু ডেবরা-গোপীবল্লভবুর এলাকায় সশস্ত্র আন্দোলন গড়ে তোলার প্রচেষ্টা ব্যর্থ হয়। বাংলাদেশের স্বাধীনতা সংগ্রামের প্রতি সিপিআই (এমএল)-এর বিরোধিতার কারণে, ভারত সরকার নকশালদের কার্যকলাপের বিরুদ্ধে কঠোর দমননীতি প্রয়োগ করলে ১৯৭০-খ্রিস্টাব্দের মাঝামাঝি সময়ে সিপিআই (এমএল) এর মধ্যে অভ্যন্তরীণ কোন্দল সৃষ্টি হয়। চারু মজুমদারের নেতৃত্বকে অস্বীকার করে তিনি ও সন্তোষ রানা দলত্যাগ করেন। তিনি ১৯৭১ খ্রিস্টাব্দের নভেম্বর মাসে দেওঘর হতে কারারুদ্ধ হন। সাত বৎসর পর ১৯৭৮ খ্রিস্টাব্দে মুক্তি পান। পরে একটি পৃথক দল হিসেবে বাংলা-বিহার-ওডিশা বর্ডারখ রিজিওনাল কমিটি, সিপিআই (এমএল) গঠন করেন। তাঁর দল সত্যনারায়ণ সিংয়ের সিপিআই (এমএল)-এ যোগ দেয়। পরে তিনি ১৯৮৪ খ্রিস্টাব্দে ভারতের কমিউনিস্ট বিপ্লবী লীগ গঠন করেন । 
তিনি পশ্চিমবঙ্গের বিধানসভার (বিধানসভা) নির্বাচনে দুবার অংশগ্রহণ করেন। কিন্তু প্রতিদ্বন্দ্বিতায় সফল হন নি। প্রথমবার ১৯৯১ খ্রিস্টাব্দে কলকাতার রাসবিহারী কেন্দ্রে ভারতের কমিউনিস্ট পার্টি (মার্কসবাদী) (সিপিআই (এম) সমর্থনে নির্দল প্রার্থী হিসাবে এবং ২০০৬ খ্রিস্টাব্দে কলকাতার বেলিয়াঘাটা কেন্দ্রে তৃণমূল কংগ্রেস সমর্থিত প্রার্থী হিসাবে। তিনি 'গণতান্ত্রিক বাম' রাজনীতিতে "কমরেড কাকা" নামে পরিচিত। তবে অসীম চট্টোপাধ্যায় হলেন এমন এক রাজনৈতিক ব্যক্তিত্ব, যিনি চিন্তায়-লেখায়-কর্মে সবসময়ই স্রোতের বিপরীতে থেকেছেন। 
বিশ শতকের ষাটের দশকে নকশাল আন্দোলনের ইতিহাস, আন্দোলনের বিভিন্ন ধারার উৎপত্তি, বৈশিষ্ট্য ও বিকাশ এবং তার নিজের দীর্ঘ ছয় দশকের রাজনৈতিক জীবন নিয়ে রচনা করেছেন "নকশালবাড়িনামা"। ২০২২ খ্রিস্টাব্দের প্রকাশিত বইটির জন্য অসীম চট্টোপাধ্যায় ২০২৪ খ্রিস্টাব্দে ১৪৩০ বঙ্গাব্দের আনন্দ পুরস্কারের জন্য বিবেচিত হন।
জন বার পেনকায়ে

জন বার পেনকায়ে ( "ইওহান্নান বার পেনকায়ে") ছিলেন সপ্তম শতাব্দীর শেষের একজন লেখক এবং প্রাচ্যের গির্জার সদস্য। তিনি পঞ্চম উমাইয়া খলিফা আব্দ আল-মালিক ইবনে মারওয়ান-এর সময়ে বাস করতেন।
তাঁর উপনাম থেকে বোঝা যায় যে, তাঁর পিতামাতা তিগরিস নদীর তীরে তুর আবদিনের পূর্বে অবস্থিত ফেনেক (Feneq) নামক স্থান থেকে আগত ছিলেন। তিনি প্রথমে কামুলের মার জনের মঠে একজন সন্ন্যাসী ছিলেন এবং পরে মার বাসিমার মঠে ছিলেন। পরবর্তী কিছু লেখক তাঁকে ভুলবশত জন সাবা অব দালিয়াথার সঙ্গে গুলিয়ে ফেলেন।
জন বার পেনকায়ে তাঁর লেখায় প্রথমদিকের মুসলিম বিজয়গুলির প্রত্যক্ষদর্শী বিবরণ তুলে ধরেছেন।
তাঁর বহু রচনা এখনও বিদ্যমান, যদিও বেশিরভাগই প্রকাশিত হয়নি এবং কেবলমাত্র পাণ্ডুলিপি আকারে টিকে আছে।
এই রচনাটি ১৫টি খণ্ডে বিভক্ত।
পাদ্রী থোমাস

পাদ্রী থোমাস (fl. ৬৪০) একজন সিরিয়াক অর্থোডক্স পুরোহিত ছিলেন, যিনি উপরি মেসোপটেমিয়ার রেশাইনা অঞ্চলে বাস করতেন। তিনি সিরিয়াক ভাষায় লিখিত ৬৪০ সালের ইতিহাস ("Chronicle of 640") নামক একটি গ্রন্থ রচনা করেন, যা আরও বিভিন্ন নামে পরিচিত।
"৬৪০ সালের ইতিহাস" একটি স্বতন্ত্র ধরণের সার্বজনীন ইতিহাস যা খ্রিষ্টাব্দ ৬৪০ সাল পর্যন্ত কালের বিস্তারকে অন্তর্ভুক্ত করে। এটি একটি মাত্র পাণ্ডুলিপিতে সংরক্ষিত রয়েছে, যার নাম ব্রিটিশ লাইব্রেরি, Add MS 14,643। এই পাণ্ডুলিপিটি ৭২৪ সালে নকল করা হয়েছিল এবং অনুলিপিকার পাণ্ডুলিপির শেষে একটি অতিরিক্ত পৃষ্ঠা যুক্ত করেন, যেখানে আরবি থেকে অনূদিত খলিফাদের তালিকা অন্তর্ভুক্ত রয়েছে। যদিও এই অংশটিকে কখনও কখনও মূল গ্রন্থের অংশ হিসেবে গণ্য করা হয়, অনুলিপিকার স্পষ্টভাবে "এখানে শেষ" বাক্যটি লিখে মূল পাঠ্যের সমাপ্তি চিহ্নিত করেছিলেন।
রবার্ট হোয়ল্যান্ড মূল "৬৪০ সালের ইতিহাস"-কে সাতটি ভাগে বিভক্ত করেছেন:
এই লেখাগুলি সপ্তম শতাব্দীর মাঝামাঝি সময়ে আরব বিজয়ের প্রত্যক্ষদর্শী বিবরণ প্রদান করে (সেলিউক বছর গণনা অনুসারে ১০ম শতাব্দী):
সাল ৯৪৫, সপ্তম ইন্ডিকশন, শুক্রবার ৪ ফেব্রুয়ারি, নবম প্রহরে রোমানদের সঙ্গে মুহম্দের তায়্যায়েদের মধ্যে প্যালেস্টাইনের গাজা থেকে বারো মাইল পূর্বে একটি যুদ্ধ হয়। রোমানরা পালিয়ে যায় এবং প্যাট্রিসিয়ান ব্রির্দন-কে রেখে যায়, যাকে আরবরা হত্যা করে। প্রায় ৪,০০০ দরিদ্র প্যালেস্টাইনি গ্রামবাসী—খ্রিস্টান, ইহুদি ও সামারিতান—সেখানে নিহত হন। আরবরা সমগ্র অঞ্চল লুণ্ঠন করে।
সাল ৯৪৭, নবম ইন্ডিকশন, আরবরা সমগ্র সিরিয়া আক্রমণ করে এবং পারস্যে প্রবেশ করে ও তা দখল করে। তারা মারদিন পর্বত আরোহন করে এবং সেখানে কেদার ও বনতায় অবস্থিত বহু সন্ন্যাসীকে হত্যা করে। কেদারের দরওয়ান, যাজক থোমাসের ভাই, ধন্য সিমন সেখানে নিহত হন।
ইয়ারমুক নদী

ইয়ারমুক নদী (, ; গ্রিক: Ἱερομύκης, ; বা "Heromicas";; কখনও কখনও ইয়ারমৌক হিসেবেও লেখা হয়) হল জর্দান নদীর সবচেয়ে বড় উপনদী। ইয়ারমুক নদী জর্ডান, সিরিয়া এবং ইসরায়েল দিয়ে প্রবাহিত হয়ে হওরান মালভূমির বিশাল অংশের পানি নিষ্কাশন করে। এর প্রধান উপনদীগুলি হল উত্তরের ওয়াদি 'আল্লান ও রুক্কাদ, এবং পূর্বের এহরেইর ও জেইজুন। নদীটি সারা পথেই অপেক্ষাকৃত সরু ও অগভীর হলেও, মোহনার কাছে এটি প্রায় জর্দান নদীর সমান প্রশস্ত — প্রস্থ প্রায় ত্রিশ ফুট এবং গভীরতা প্রায় পাঁচ ফুট।
ইয়ারমুক নদী উত্তর দিকের সমভূমি — যেমন হওরান, বাশান ও গোলান — এবং দক্ষিণ দিকের গিলআদ পর্বতমালার মধ্যে একটি প্রাকৃতিক সীমান্তরেখা তৈরি করে। ফলে এটি প্রায়ই বিভিন্ন রাজনৈতিক সীমানা নির্ধারণে ব্যবহৃত হয়েছে।
ইয়ারমুকীয় সংস্কৃতি ছিল একটি কুমারী নবপাশানিক সংস্কৃতি, যা ইসরায়েল ও জর্ডানের কিছু অংশে বিস্তৃত ছিল। এর প্রতীক স্থান (type site) হল শা'আর হা-গোলান, যা নদীর মোহনার কাছে অবস্থিত বলে উল্লেখ করা হলেও, প্রকৃতপক্ষে তা মোহনা থেকে কয়েক কিলোমিটার উত্তরে।
প্রাক-তাম্র যুগ (Early Bronze Age) পর্যায়ে গোলান অঞ্চলে ইয়ারমুক নদীর তীরবর্তী এলাকাতেই প্রমাণ পাওয়া যায়।
১৪শ শতাব্দীর খ্রিস্টপূর্বাব্দে আমার্না পত্রাবলীতে আবিলা (তেল আবিল) শহরের উল্লেখ রয়েছে। সম্ভবত গেশুর নামেও একটি শহর নদীর উত্তরে ছিল। নদীর তীরবর্তী অন্যান্য গুরুত্বপূর্ণ প্রাচীন শহরগুলি হল দারা'আ, হিত, জালিন; এছাড়া প্রত্নতাত্ত্বিক স্থানগুলির মধ্যে রয়েছে তেল শিহাব এবং খিরবেত আদ-দুওয়েইর (দেখুন লো-দেবার)।
আরামীয় রাজ্যসমূহ এবং উত্তর ইস্রায়েলীয় রাজ্য, যা হিব্রু বাইবেলে উল্লেখিত, ইয়ারমুক নদীকে মাঝেমধ্যে সীমানা হিসেবে ব্যবহার করত। আসিরীয় ও পারস্য আমলে ইয়ারমুকের উত্তরে আশ্তারোথ কার্নাইম প্রদেশ এবং দক্ষিণে গাল'আজু (গিলআদ) প্রদেশ অবস্থিত ছিল।
হেলেনীয় কালে, হিপোস শহরের এলাকা ইয়ারমুকের উত্তরে ছিল এবং গাদারা ও আবিলা (আবেল) দক্ষিণে ছিল। ডিওন নদীর পূর্ব উপনদীগুলোর তীরে অবস্থিত ছিল।
৬৪/৬৩ খ্রিস্টপূর্বাব্দে পম্পে এই অঞ্চল দখল করলে তিনি হাসমোনীয় শাসন থেকে গাদারা শহরকে মুক্ত করেন (দেখুন ডেকাপলিস)। ধারণা করা হয়, তারা এই বিজয় উদযাপন করতে ইয়ারমুক নদীতে বাঁধ নির্মাণ করে এবং নউমাকিয়া নামক জলযুদ্ধ প্রদর্শনের আয়োজন করে, যা সম্ভবত হাম্মাত গাদার এলাকায় অনুষ্ঠিত হয়েছিল।
৬৩৬ খ্রিস্টাব্দে ইয়ারমুক যুদ্ধ সংঘটিত হয়, যেখানে মুসলিম বাহিনী বাইজান্টাইন বাহিনীকে পরাজিত করে সিরিয়া দখল করে নেয়।
হেজাজ রেলপথ থেকে একটি শাখা লাইন সামাখে জেজরিল উপত্যকা রেলপথ-এর সঙ্গে সংযোগ স্থাপন করে ১৯০৫ সালে নদী উপত্যকায় নির্মিত হয়। এটি ১৯৪৬ সালের ১৬ জুন সেতুগুলির রাত অভিযানে হাগানাহ বাহিনী বোমা বিস্ফোরণ ঘটালে ব্যবহারের অযোগ্য হয়ে পড়ে। নাহারাইমের জলবিদ্যুৎ কেন্দ্র, যা জর্দান নদীর সঙ্গে সংযোগস্থলে অবস্থিত, ১৯৩২ সাল থেকে ম্যান্ডেট প্যালেস্টাইনকে বিদ্যুৎ সরবরাহ করত, যা ১৯৪৮ সালে আরব–ইসরায়েল যুদ্ধের সময় বন্ধ হয়ে যায়।
বর্তমানে নদীর নিম্নপ্রবাহ, জর্দান উপত্যকার নিকটে, ইসরায়েল ও জর্ডান-এর মধ্যে সীমান্তরেখা হিসেবে কাজ করে। আরও উজানে এটি জর্ডান ও সিরিয়ার মধ্যকার সীমান্তরেখার অংশ, যা মূলত ১৯২৩ সালের ফ্রাঙ্কো–ব্রিটিশ সীমানা চুক্তি থেকে উদ্ভূত। উপত্যকার আল-হাম্মা অঞ্চল, বা হাম্মাত গাদার, বর্তমানে ইসরায়েলের নিয়ন্ত্রণে থাকলেও সিরিয়া এটির দাবি করে।
২০০০-এর দশকে আল-ওয়েহদা বাঁধ জর্ডান-সিরিয়া সীমান্তে নির্মিত হয়। ইয়ারমুক নদীর পানি বণ্টন ও ব্যবস্থাপনা নিয়ে জর্ডান ও সিরিয়ার মধ্যে ১৯৫৩ ও ১৯৮৭ সালে এবং জর্ডান ও ইসরায়েলের মধ্যে ১৯৯৪ সালে রাজনৈতিক চুক্তি স্বাক্ষরিত হয়েছে।
ক্যাম্পিং চেয়ার

ক্যাম্পিং চেয়ার, বা ক্যাম্প চেয়ার হল একটি ক্যানভাস বসার স্থান এবং হেলান দেয়া যায় এরুপ একটি হালকা ভাঁজযোগ্য চেয়ার, যা অস্থায়ী কোথাও ব্যবহারের জন্য উপযুক্ত, সাধারণত ছুটির দিনে ক্যাম্পিং করার মতো বহিঃরঙ্গনে বহনযোগ্য এবং স্থাপন করা সহজ। 
একটি ক্যাম্পিং সরঞ্জাম একটি ক্যাম্পিং চেয়ারের অনুরূপ, কিন্তু পিছনে সমর্থনের অভাব থাকে
কাজীজাদা মহম্মদ

কাজীজাদা মহম্মদ আফেন্দী, ওরফে কুচুক কাজীজাদা (ছোট্ট কাজীজাদা) (1582-1635) ছিলেন ওছমানী সাম্রাজ্যের একজন মুসলিম দাঈ। তিনি ওছমানী সাম্রাজ্যের বালিকেসির প্রদেশে পয়দা হন। যারা তার ধারণা তাবেদারী করেছিল তারা "কাজীজাদালী" নামে মশহুর হন।
কাজীজাদালীরা আওয়ামকে প্রভাবিত করে রাজনৈতিকভাবে কাজ করছিল। যে সকল দাঈ আওয়ামের উদ্দেশে বয়ান দিচ্ছিলেন তারা তাদের ইচ্ছামত খেলাফতের সমালোচনা করতে পারতেন এবং এঙ্কেলাব ঘটাতে পারেন। কাজীজাদালীদের নেতা ছিলেন কাজীজাদা মহম্মদ আফেন্দী। যখন তিনি ছোট ছিলেন, তিনি একটি সূফী তরিকায় ভর্তি হবার চেষ্টা করেছিলেন, কিন্তু যখন তিনি জানতে পেরেছিলেন যে তিনি তাদের চিন্তাভাবনার প্রতি আপত্তি জানিয়েছেন, তখন তিনি একজন দাঈ হওয়ার ফয়সলা নেন।
যেহেতু তার বক্তৃতা শক্তিশালী ছিল, তিনি অল্প সময়ের মধ্যে মশহূর হয়ে ওঠেন এবং ১৬৩১ খ্রীষ্টাব্দে আয়া সোফিয়া মসজিদে একজন দাঈ হিসেবে মনোনীত হন, যেখানে তিনি রাষ্ট্রীয় বিষয়ে বিশৃঙ্খলার দিকে ইঙ্গিত করেছিলেন। তিনি বলেন, এই সব ব্যাধি শরীয়ৎবিরোধী কাজ করার ফল। তিনি আওয়ামকে এমন সব কওমের বিরুদ্ধে সরান যেগুলো তিনি শরীয়তের পরিপন্থী হওয়ার ফয়সলা নিয়েছিলেন। তিনি চৌঠা সুলতান মুরাদ (রাজত্বকাল ১৬২৩- ১৬৪০) এর তামাক নিষিদ্ধকে সমর্থন করেছিলেন। যখন কাজীজাদাকে ইয়াদ করিয়ে দেওয়া হয়েছিল যে কফি এবং তামাক খোদার দ্বারা হারাম ছিল না, তখন তিনি বলেছেন যে সুলতানের নিষেধাজ্ঞাই যথেষ্ট। কাজীজাদালীরা ওছমানী তালীম ব্যবস্থার পতন ঘটায় এবং বিজ্ঞান রক্ষণশীল হয়ে ওঠে।
ফখরুদ্দীন আজমী

ফখরুদ্দীন আজমী (ওফাৎ ১৪৬০ খ্রীঃ) ছিলেন একজন ওছমানী সলতনতের জনৈক আলেমে দ্বীন ও শায়খুল ইসলাম।
তিনি সৈয়দ শরীফ জুর্জানীর সাথে বেড়ে ওঠেন এবং তার তালীম শুরু করেন পারস্যে, তাই "আজমী" নামে মশহুর হন।
প্রভাব বিস্তারকারী হুরূফীদের উপর অত্যাচারে তিনি যে জরূরী ভূমিকা পালন করেছিলেন তার জন্য তিনি মশহুর। উজিরে আজম মাহমূদ পাশা সাহেব অন্যতম হুরূফী নেতা ফজলুল্লাহ আস্তরাবাদীর সমর্থকদের দ্বারা বিশেষভাবে উদ্বিগ্ন ছিলেন এবং তাই তিনি একটি পরিকল্পনা তৈরি করেছিলেন যাতে তিনি তাদের তার মহলে যাওয়ার দাওয়াৎ জানান। ফখরুদ্দীন আজমী তাদের ধারণাগুলি শোনার জন্য এক কোণে লুকিয়ে রইলেন। তিনি যথেষ্ট শোনার পর, তিনি তার গোপন স্থান থেকে বেরিয়ে এসে তাদের নিন্দা জানালেন। 
তাকে তুরস্কের দারুল হাদীছ মসজিদের বাইরে দাফন করা হয়েছে।
আব্দুল কুদ্দুস গঙ্গোহী

আবদুল কুদ্দুস গঙ্গোহী (১৪৫৬-১৫৩৭ খ্রীঃ) ছিলেন মোগল হিন্দুস্তানের একজন মশহূর সূফী ও আলেম।
তিনি একজন সূফী উর্দু শায়ের ও চিশতী মুর্শিদ ছিলেন। তিনি চিশতী তরীকার সাবেরী সিলসিলার অন্তর্ভুক্ত ছিলেন। 
তিরিশ সাল বাদে, তিনি আহমদ আব্দুল হক সাহেবের সুনাম দ্বারা আকৃষ্ট হয়ে সাহারানপুর জেলার গঙ্গোহে চলে আসেন। 
"মকতূবাত-ই-কুদ্দুসিয়া" (আব্দুল কুদ্দুস গাঙ্গোহীর চিঠিসমূহ)
আলফোর্ড টি. ওয়েলচ

অ্যালফোর্ড টি. ওয়েলচ মিশিগান স্টেট বিশ্ববিদ্যালয়ে ধর্মতত্ত্ব বিভাগের অধ্যাপক। তিনি ১৯৭০ সালে এডিনবরা বিশ্ববিদ্যালয় থেকে আরবি ও ইসলামিক স্টাডিজে পিএইচ.ডি. ডিগ্রি অর্জন করেন। এছাড়াও তিনি সাউদার্ন ব্যাপটিস্ট থিওলজিক্যাল সেমিনারি থেকে বাইবেলের ভাষা, সাহিত্য ও নিকটপ্রাচ্যের ইতিহাস বিষয়ে এম.ডিভি. ডিগ্রি লাভ করেন। ওয়েলচের গবেষণার ক্ষেত্রের মধ্যে রয়েছে ধর্মের ইতিহাস, আরবি ভাষা এবং ইসলামিক স্টাডিজ।
মেয়রাজউদ্দীন আহমদ

মেয়রাজউদ্দীন আহমদ ছিলেন 19 শতকের একজন বাঙ্গালী শিক্ষাবিদ, লেখক এবং দাঈ।
মেয়রাজউদ্দীন আহমদ বেঙ্গল প্রেসিডেন্সির খুলনা জেলার সাতক্ষীরা মহকুমায় পয়দা হন। তিনি বাংলা ও উর্দু ভাষায় পারদর্শী ছিলেন।
মেয়রাজউদ্দীন আহমদ সাহেব সুধাকর পত্রিকার জন্য উর্দু ভাষার প্রবন্ধ বাংলায় তরজমা করতেন। ঢাকা মুসলমান সুহৃদ সম্মিলনী নামক একটি নারীশিক্ষার আন্দোলন সংগঠন তাকে বালিকাদের লাগিয়া একটি বই লিখতে বলে। ১৮৮৫ খ্রীষ্টাব্দে তিনি মোহাম্মদ রেয়াজউদ্দীন আহমদ সাহেবের সাথে তাদের জন্য তোহফাতুল মোসলেমিন রচনা করেন।
তিনি কলকাতার সেন্ট জেভিয়ার্স কলেজে আরবী ও ফার্সী ভাষার অধ্যাপক ছিলেন। ১৮৯০ খ্রীষ্টাব্দে তিনি শেখ আবদুর রহীম সাহেবের সহযোগিতায় জিহাদ এবং সমাজকল্যাণ সম্পর্কে ধর্মযুদ্ধ বা জিহাদ ও সমাজ সংস্কর লিখেছিলেন। বইটিতে তিনি লিখেছেন যে ভারতবর্ষের মুসলমানদের ব্রিটিশ রাজের বিরুদ্ধে জেহাদ করা জায়েজ নয় কারণ তারা মুসলমানদের দ্বীনের আজাদী হেফাজৎ করেছিল।
তিনি কলকাতার ডোভেটন কলেজে ফার্সী ভাষাও পড়াতেন।
মেয়রাজউদ্দীন আহমদ সাহেব কলকাতার মুসলমান সাহিত্য সমাজের একজন প্রভাবশালী ব্যক্তিত্ব ছিলেন। ১৮৯০ খ্রীষ্টাব্দে, কবি মোহাম্মদ মোজাম্মেল হক তার বই "ফেরদৌসী চরিত" মরহূম জনাব মেয়রাজউদ্দীন আহমদ সাহেবকে উৎসর্গ করেন।
মোটরসাইকেলের আসন

একটি মোটরসাইকেলর আসন (কখনও কখনও স্যাডল) যেখানে আরোহী বসে এবং একজন যাত্রীকেও বসাতে পারে।
মোটরসাইকেলের আসনের সবচেয়ে সাধারণ ধরনের হল একটি দ্বৈত স্যাডল বা বেঞ্চ আসন, যা চ্যাসিস উপরে বরাবর থাকে এবং মোটরসাইকেলের চালকের পিছনে একজন যাত্রীর বসার জন্য যথেষ্ট। বিংশ শতাব্দীর মাঝামাঝি পর্যন্ত একটি দীর্ঘায়িত আসনের পরিবর্তে দুটি বিচ্ছিন্ন আসন বেশি সাধারণ ছিল। একটি একক আসন চালকের জন্য যথেষ্ট বড়। মোটরসাইকেল ট্রায়ালে, বাইকে কোনো আসন থাকে না, কারণ চালক পুরো সময় পায়ের পাতায় দাঁড়িয়ে থাকে।
শৌচাগার আসন

শৌচাগার আসন বা পায়খানার আসন হল একটি কব্জাযুক্ত ইউনিট যা একটি গোলাকার বা ডিম্বাকৃতির খোলা আসন নিয়ে গঠিত এবং সাধারণত একটি ঢাকনা থাকে, যা বসার অবস্থানে ব্যবহৃত শৌটাগারের বাটিতে বোল্ট দিয়ে আটকানো থাকে। আসনটি ফ্লাশ টয়লেট বা শুকনো টয়লেটেও থাকতে পারে। একটি শৌচাগার আসন নিজেই আসন নিয়ে গঠিত, যা ব্যবহারকারীর বসার জন্য রেখাযুক্ত হতে পারে। ঢাকনাটি টয়লেটকে ঢেকে রাখে যখন এটি ব্যবহার করা হয় না – ঢাকনাটি কিছু ক্ষেত্রে অনুপস্থিত থাকতে পারে, বিশেষ করে গণ শৌচাগারে।
বার টুল

বার টুল হল এক ধরনের লম্বা টুল, প্রায়ই পায়ের সাথে পায়ের বিশ্রামের জন্য পাদানি লাগানো থাকে। বারের টুলগুলির উচ্চতা ও সংকীর্ণতা তাদেরকে পাব বা বারগুলিতে ব্যবহারের জন্য উপযুক্ত করে তোলে। 
মার্কিন যুক্তরাষ্ট্রে নিষেধাজ্ঞার আগে, বার টুল পানীয় প্রতিষ্ঠানে ব্যবহৃত হত না, কিন্তু খাদ্য প্রতিষ্ঠানে হতো। টুল ছাড়া বার ছিল আদর্শ, এবং এটি "আমেরিকান বিশেষত্ব" হিসাবে বিবেচিত হত।
পা রাখার টুল

পা রাখার টুল বা পায়ের টুল, হল আসবাবের একটি টুকরো বা পা উঁচু করে রাখার জন্য ব্যবহৃত একটি সমর্থন। দুটি প্রধান ধরণের পা রাখার টুল রয়েছে, একটি আরামের জন্য অপরটি কাজের জন্য নকশা করা। 
এই ধরনের পা রাখার টুলে বসা ব্যক্তিকে আরাম দেওয়ার জন্য ব্যবহার করা হয়, উদাহরণস্বরূপ, চেয়ার বা সোফায়। এটি সাধারণত একটি ছোট, চওড়া, চার পায়ের টুল। উপরের অংশটি গৃহসজ্জার সামগ্রী ও ফ্যাব্রিক বা পশুর চামড়ার হতে পারে। এই ধরনের পা রাখার টুল উসমানীয় আমলের। এটি উপবিষ্ট ব্যক্তিকে এর উপর তাদের পা বিশ্রামে দিতে দেয়, বেশিরভাগ অনুভূমিক স্তরে পা সমর্থন করে। উচ্চ মানের পা রাখার টুলের উচ্চতা-নিয়ন্ত্রণযোগ্য।
এই ধরনের পা রাখার টুল একজন ব্যক্তির (সাধারণত একটি শিশুর) পাকে সমর্থন করে যা বসার সময় মেঝেতে পৌঁছায় না। বসা ব্যক্তির পায়ের নীচে পাদদেশে রাখা হয় যাতে ব্যক্তির পা এটির উপর আরামে বিশ্রাম নিতে পারে। একটি উদাহরণ হল পিয়ানো বেঞ্চের পা রাখার টুলের ধরন। বসার সময় শরীরের রক্ত সঞ্চালন আরও অবাধে প্রবাহিত করতে এটি ব্যবহার করা হয়।
টুল (আসন)

টুল হল একটি উঁচু আসন যা সাধারণত তিন বা চার পা দ্বারা সমর্থিত হয়, তবে হাতের আরাম বা পিঠের আরামের ব্যবস্থা থাকে না (প্রাথমিক টুলগুলিতে), এবং সাধারণত একজনের বসার উপযোগী করে তৈরি করা হয়। আসনের প্রাচীনতম রূপগুলির কিছু হিসাবে, কিছু আধুনিক টুলের পিছনে পিঠের আরাম করার ব্যবস্থা থাকলেও টুলকে কখনও কখনও "ব্যাকলেস চেয়ার" বলা হয়। ভাঁজযোগ্য টুলগুলি সাধারণত ভাঁজ করা পায়ের সাথে সমান্তরালভাবে আসনটি ঘোরানোর মাধ্যমে একটি সমতল, সংক্ষিপ্ত আকারে ভেঙে যেতে পারে।
রমজান টি-টোয়েন্টি কাপ

রমজান টি-টোয়েন্টি কাপ হল একটি পেশাদার টি-টোয়েন্টি ক্রিকেট টুর্নামেন্ট, যা পাকিস্তানের করাচিতে ২০১৩ সালের ৬ থেকে ২৫ জুলাই পর্যন্ত অনুষ্ঠিত হয় এবং তা পবিত্র রমজান মাসেই হয়। রাউন্ড-রবিন গ্রুপ পর্বের মাধ্যমে এই টুর্নামেন্টে দশটি দল প্রতিদ্বন্দ্বিতা করেছিল; গ্রুপপর্ব শেষে সেমিফাইনাল এবং সবশেষে একটি ফাইনাল খেলা হয়। পাকিস্তান ইন্টারন্যাশনাল এয়ারলাইন্সের বিপক্ষে ফাইনাল খেলা ড্র হওয়ার পর এক ওভারের এলিমিনেটরে হাবিব ব্যাংক লিমিটেড কাপটি জিতেছিল।
২০২৪ সালে পাকিস্তানের ক্রিকেট বোর্ড আন্তঃকলেজ রমজান টি-টুয়েন্টি কাপ নামে একটি নতুন টুর্নামেন্ট আয়োজন করে।
টুর্নামেন্টটির ২৩টি ম্যাচের সবকটি জাতীয় স্টেডিয়াম, করাচিতে খেলা হয়।
টমাস ফোলি (মৃত্যু ১৭৪৯)

টমাস ফোলি (সি. ১৬৯৫ - ৩ এপ্রিল ১৭৪৯), স্টোক এডিথ, হেয়ারফোর্ডশায়ার ছিলেন একজন ব্রিটিশ জমির মালিক এবং সংসদ সদস্য।
তিনি ছিলেন টমাস ফোলি (ইমপ্রেস্টের অডিটর) এর জ্যেষ্ঠ পুত্র এবং ১৭৩৭ সালে তার মৃত্যুতে পরবর্তী সম্পত্তি উত্তরাধিকার সূত্রে পেয়েছিলেন। তিনি ১৭৩৪ থেকে ১৭৪১ সাল পর্যন্ত পার্লামেন্টে হেয়ারফোর্ড এবং ১৭৪২ থেকে ১৭৪৭ পর্যন্ত হেয়ারফোর্ডশায়ারের প্রতিনিধিত্ব করেছিলেন।
টমাস ফোলি, ১ম ব্যারন ফোলি (১৭১৬-১৭৭৭)

টমাস ফোলি, ১ম ব্যারন ফোলি (৮ আগস্ট ১৭১৬ - ১৮ নভেম্বর ১৭৭৭), ছিলেন একজন ব্রিটিশ জমির মালিক এবং রাজনীতিবিদ।
তিনি হেয়ারফোর্ডশায়ারের স্টোক এডিথ এস্টেটের উত্তরাধিকারী হয়ে ১৭৪৯ সালে তার পিতার উত্তরাধিকারী হন। ফোলিও ছিলেন থমাস ফোলি, ২য় ব্যারন ফোলির (একটি উপাধি যা ১৭৬৬ সালে পরেরটির মৃত্যুতে বিলুপ্ত হয়ে যায়) এর চাচাতো ভাই, নাম এবং উত্তরাধিকারী ছিলেন, এইভাবে উইটলি কোর্ট এবং বিস্তৃত গ্রেট উইটলি এস্টেটও উত্তরাধিকারসূত্রে পেয়েছিলেন। এর মধ্যে ওয়াইল্ডেন এবং শেলসলি ওয়ালশের লোহার কাজ অন্তর্ভুক্ত ছিল, যা তার জীবনের শেষের দিকে ইজারা দেওয়া হয়েছিল।
তিনি ১৭৪১ সালে ড্রয়েটউইচের জন্য হাউস অফ কমন্সে নির্বাচিত হন, একটি নির্বাচনী এলাকা যেখানে তিনি ১৭৪৬ সাল পর্যন্ত প্রতিনিধিত্ব করেছিলেন এবং আবার ১৭৫৪ থেকে ১৭৬৮ পর্যন্ত, তারপরে ১৭৬৮ এবং ১৭৭৬ এর মধ্যে হেয়ারফোর্ডশায়ারের প্রতিনিধিত্ব করার জন্য নির্বাচন হয়েছিল। পরের বছর তার চাচাতো ভাইয়ের কাছে থাকা শিরোনামটি পুনরুজ্জীবিত হয়েছিল যখন ফোলিকে উরসেস্টার কাউন্টির কিডারমিনিস্টারের ব্যারন ফোলি হিসাবে পিয়ারে উন্নীত করা হয়েছিল।
টমাস ফোলি, ২য় ব্যারন ফোলি (১৭৪২-১৭৯৩)

টমাস ফোলি, ওরচেস্টারশায়ারের উইটলি কোর্টের ২য় ব্যারন ফোলি (২৪ জুন ১৭৪২ - ২ জুলাই ১৭৯৩), ছিলেন একজন ব্রিটিশ সমকক্ষ এবং রাজনীতিবিদ যিনি ১৭৬৭ থেকে ১৭৭৭ সাল পর্যন্ত হাউস অফ কমন্সে বসেছিলেন যখন তিনি পিয়ারে উন্নীত হন।
ফোলি ১৮ মে ১৭৬৭-এ একটি উপ-নির্বাচনে হেয়ারফোর্ডশায়ারের সংসদ সদস্য হিসাবে বিনা প্রতিদ্বন্দ্বিতায় ফিরে আসেন এবং ১৭৬৮ সালের সাধারণ নির্বাচনে তার আসনটি ধরে রাখেন। ১৭৭৪ সালের সাধারণ নির্বাচনে তিনি ড্রয়েটউইচের পারিবারিক বরোর এমপি হিসাবে ফিরে আসেন যতক্ষণ না তিনি ১৭৭৭ সালে তার পিতার সমকক্ষে সফল হন। ফোলি চার্লস জেমস ফক্সের ঘনিষ্ঠ বন্ধু ছিলেন এবং একজন জুয়াড়ি ছিলেন। মিসেস ডেলানি একজন সোসাইটি গসিপ, এবং ফোলির চাচাতো ভাই, ১৭৭৩ সালে লিখেছিলেন "মিস্টার টি. ফোলি নিউমার্কেট ইত্যাদিতে পঞ্চাশ হাজার পাউন্ড হারিয়েছেন। তিনি এখন তার বাবার সাথে একটি চুক্তি করেছেন যে, যদি তিনি তার ঋণ পরিশোধ করবেন তবে তিনি তা করবেন। সম্পূর্ণরূপে জুয়া ত্যাগ করুন।" ১৭৭৫ সালের নভেম্বরে জর্জ সেলউইন লিখেছিলেন "ওল্ড ফোলি আরও ৭০,০০০ পাউন্ড ঋণ পরিশোধ করেছেন, এবং আমি আজ শুনছি, তার ছেলের কাছে বর্তমান £4,000 এবং তার মৃত্যুতে বছরে ৬,০০০ পাউন্ড বেশি।" তিনি ১৭৮৩ সালে নয় মাসের জন্য যুগ্ম পোস্টমাস্টার-জেনারেল নিযুক্ত হন।
টমাস ফোলি, ৩য় ব্যারন ফোলি

টমাস ফোলি, ৩য় ব্যারন ফোলি পিসি, ডিএল (২২ ডিসেম্বর ১৭৮০ - ১৬ এপ্রিল ১৮৩৩), ছিলেন একজন ব্রিটিশ পিয়ার এবং হুইগ রাজনীতিবিদ। তিনি ১৮৩০ এবং ১৮৩৩ সালের মধ্যে লর্ড গ্রের অধীনে ভদ্রলোক পেনশনারদের সম্মানিত কর্পস-এর ক্যাপ্টেন হিসেবে দায়িত্ব পালন করেন।
১৭৯৩ সালে তার পিতার মৃত্যুতে ফোলি তৃতীয় ব্যারন ফোলি হিসাবে সফল হন এবং ১৮০১ সালে তার ২১ তম জন্মদিনে হাউস অফ লর্ডসে তার আসন গ্রহণ করতে সক্ষম হন। ১৮৩০ সালে যখন হুইগস লর্ড গ্রে- এর অধীনে ক্ষমতায় আসেন, ফোলিকে অনারেবল কর্পস অফ জেন্টলম্যান পেনশনারদের ক্যাপ্টেন নিযুক্ত করা হয়, যে পদটি তিনি ১৮৩৩ সালে তার প্রথম মৃত্যুর আগ পর্যন্ত অধিষ্ঠিত ছিলেন। ১৮৩০ সালে তিনি প্রিভি কাউন্সিলে ভর্তি হন। তার রাজনৈতিক কর্মজীবন ছাড়াও তিনি ১৮৩১ থেকে ১৮৩৩ সালের মধ্যে ওরচেস্টারশায়ারের লর্ড লেফটেন্যান্ট এবং ১৮০৫ থেকে ১৮০৬ সাল পর্যন্ত কোর্ন হান্টের মাস্টার ছিলেন।
আমলা সদরপুর মাধ্যমিক বিদ্যালয়

আমলা সদরপুর মাধ্যমিক বিদ্যালয় কুষ্টিয়া জেলার মিরপুর উপজেলার আমলা ইউনিয়নের আমলায় অবস্থিত মাধ্যমিক ও উচ্চ মাধ্যমিক শিক্ষা বোর্ড, যশোর ও কারিগরি শিক্ষা বোর্ডের অধিভুক্ত একটি মাধ্যমিক বিদ্যালয়। ১৮৯৯ সালে বিদ্যালয়টি প্রতিষ্ঠিত হয়। বিদ্যালয়টি কুষ্টিয়া জেলার প্রাচীন বিদ্যালয় গুলোর মধ্যে অন্যতম। ২০২২ সালে বিদ্যালয়টি উপজেলার শ্রেষ্ঠ বিদ্যালয়ের পুরস্কার পেয়েছে।
বিদ্যালয়টি কুষ্টিয়া জেলার মিরপুর উপজেলার আমলা ইউনিয়নের সদরদপ্তর আমায় অবস্থিত। নিকটবর্তী শহর মিরপুর থেকে বিদ্যালয়টির দুরত্ব ৯ কিলোমিটার এবং কুষ্টিয়া শহর থেকে বিদ্যালয়টির দুরত্ব ২২ কিলোমিটার। বিদ্যালয়ের পশ্চিম দিকে আমলা সরকারি কলেজ ও দক্ষিণ দিকে আমলা ইউনিয়নের কার্যালয় অবস্থিত।
১৮৯৯ সালে কুষ্টিয়া জেলার মিরপুর উপজেলার আমলা ইউনিয়নের সদরপুরে "আমলা সদরপুর বহুমুখী উচ্চ বিদ্যালয়" নামে একটি বিদ্যালয় প্রতিষ্ঠ হয়। পরবর্তীতে বিদ্যালয়ের নামকরণ আমলা সদরপুর মাধ্যমিক বিদ্যালয় করা হয়। বিদ্যালয়টি প্রতিষ্ঠিত করেন "জানকী নাথ সাহা" ו ২০০১ সালে বিদ্যালয়টি কারিগরি শিক্ষা বোর্ডের স্বীকৃতি লাভ করে।
বিদ্যালয়ের ২০১২ খ্রিষ্টাব্দ থেকে ২০২৪ খ্রিষ্টাব্দ পর্যন্ত বিগত ১৩ বছরের মাধ্যমিক স্কুল সার্টিফিকেট (এসএসসি) পরীক্ষার ফলাফলের ইতিবৃত্ত:
বিদ্যালয়ের ২০১১ শিক্ষাবর্ষ থেকে ২০১৯ শিক্ষাবর্ষ পর্যন্ত ৯ বছরের নিম্ন মাধ্যমিক স্কুল সার্টিফিকেট (জেএসসি) পরীক্ষার ফলাফলের ইতিবৃত্ত:
----"বিঃদ্রঃ ২০১৯ শিক্ষাবর্ষের পরবর্তী সকল জুনিয়র স্কুল সার্টিফিকেট (জেএসসি) ও জুনিয়র দাখিল সার্টিফিকেট (জেডিসি) পরীক্ষা বাংলাদেশ শিক্ষা মন্ত্রণালয় কর্তৃক স্থায়ীভাবে বাতিল করা হয়েছে। যার কারণে এখানে ২০১৯ শিক্ষাবর্ষ পর্যন্ত ফলাফলের ইতিবৃত্ত দেখানো হয়েছে।"
রেবেলিয়ন (১৯৯৯)

রেবেলিয়ন একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি রেবেলিয়ন কালানুক্রমিকের অধীনে প্রচারিত প্রথম অনুষ্ঠান ছিল। এই অনুষ্ঠানটি ১৯৯৯ সালের ২রা অক্টোবর তারিখে ইংল্যান্ডের বার্মিংহামের ন্যাশনাল ইনডোর এরিনায় অনুষ্ঠিত হয়েছে।
প্রাক-প্রদর্শনে একটিসহ মূল অনুষ্ঠান মিলিয়ে সর্বমোট এগারোটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ট্রিপল এইচ ডাব্লিউডাব্লিউএফ চ্যাম্পিয়নশিপ ম্যাচে দ্য রককে পরাজিত করেছে। অন্যান্য শীর্ষস্থানীয় ম্যাচে, ক্রিস জেরিকো একক ম্যাচে রোড ডগকে এবং নো ডিস্কোয়ালিফিকেশন ম্যাচে কেইন বিগ শোকে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।
রেবেলিয়ন হলো ডাব্লিউডাব্লিউই দ্বারা একচেটিয়াভাবে যুক্তরাজ্যে আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের শেষের দিকে অনুষ্ঠিত হয়।
১৯৯৯ সালের এই অনুষ্ঠানটি রেবেলিয়ন কালানুক্রমিকের প্রথম অনুষ্ঠান ছিল, যা ২রা অক্টোবর তারিখে ইংল্যান্ডের বার্মিংহামের ন্যাশনাল ইনডোর এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।
শিশু দিবস (বাংলাদেশ)

বাংলাদেশের প্রথম রাষ্ট্রপতি শেখ মুজিবুর রহমানের জন্মদিনের সাথে মিল রেখে তার অবদানকে সম্মান জানাতে এবং তরুণ প্রজন্মকে অনুপ্রাণিত করতে প্রতি বছর ১৭ মার্চ বাংলাদেশ জাতীয় শিশু দিবস পালন করা হতো। ২০২৪ সালের ৫ আগস্ট শেখ হাসিনা সরকারের পতনের পর ২০২৪ সালের ১৬ অক্টোবর অন্তর্বর্তীকালীন সরকারের উপদেষ্টা পরিষদ দিবসটি বাতিল করেছে।
প্রতি বছর ১৭ মার্চ বাংলাদেশে শিশু দিবস পালিত হয়। শিশু দিবস বাংলাদেশের প্রথম রাষ্ট্রপতি শেখ মুজিবুর রহমানের জন্মদিনের সাথে মিলে যায়। ১৯৯৬ সালে আওয়ামী লীগ ক্ষমতায় আসার পর দিনটিকে জাতীয় শিশু দিবস হিসেবে ঘোষণা করা হয়। শিশুদের প্রতি শেখ মুজিবুর রহমানের স্নেহ এবং তাদের কল্যাণে তাঁর দৃষ্টিকে সম্মান জানাতে এই সিদ্ধান্ত নেওয়া হয়। শেখ মুজিবুর রহমান, যিনি "বঙ্গবন্ধু" ( বাংলার বন্ধু) নামে পরিচিত, ১৭ মার্চ ১৯২০ সালে জন্মগ্রহণ করেন। তার জন্মদিনটি বাংলাদেশে একটি সরকারি ছুটির দিন, যা শিশুদের অধিকার ও কল্যাণের প্রচারে বিভিন্ন কার্যক্রমের সাথে পালন করা হয়। আন্তর্জাতিক শিশু দিবসের অস্তিত্ব থাকা সত্ত্বেও, এই ঘোষণা না হওয়া পর্যন্ত বাংলাদেশে একটি জাতীয় শিশু দিবস ছিল না। ১৯৯৭ সাল থেকে দিবসটি পালিত হয়ে আসছে ২০২৪ সালের ১৬ অক্টোবর অন্তর্বর্তীকালীন সরকারের উপদেষ্টা পরিষদের বৈঠকে দিবসটি বাতিল করা হয়।
আওয়ামী লীগ ক্ষমতাধিন কালে ১৭ই মার্চ বাংলাদেশ সরকার কর্তৃক বাংলাদেশে একটি সরকারী ছুটি হিসাবে বিবেচিত হয়। ২০২৪ সালের ১৬ অক্টোবর উপদেষ্টা পরিষদের বৈঠকের পর দিবসটি পালন না করার সিদ্ধান্ত নেয় অন্তর্বর্তীকালীন সরকার।
শ্রাবক

শ্রাবক () অর্থ শ্রবণকারী বা শিষ্য। এই শব্দটি বৌদ্ধ ও জৈন ধর্মে ব্যবহৃত হয়।
শব্দটি জৈনধর্মে জৈন সম্প্রদায়ের জন্য ব্যবহৃত হয় এবং সাধারণ জৈনকে বোঝায়; বৌদ্ধধর্মে কখনও কখনও বুদ্ধের বিশিষ্ট শিষ্যদের জন্য সংরক্ষিত।
আদি বৌদ্ধ সম্প্রদায়ে, শ্রাবক বা শ্রাবিকা হলেন একজন শিষ্য যিনি গ্রহণ করেন:
নিকায়, প্রেক্ষাপটের উপর নির্ভর করে, শ্রাবক বুদ্ধ ব্যতীত অন্য শিক্ষকের শিষ্যকেও উল্লেখ করতে পারেন।
থেরবাদ বৌদ্ধধর্মে, শ্রাবক বা শ্রাবিকা বলতে বোঝায় এমন একজনকে যিনি প্রথম বৌদ্ধ সংঘ ও সম্প্রদায়ের প্রবীণ ভিক্ষুদের ঐতিহ্য অনুসরণ করেছিলেন। পালি ত্রিপিটকে, "শিষ্য" শব্দটি সন্ন্যাসী-লেয়া বিভক্তি অতিক্রম করে এবং নিম্নলিখিত "চার সমাবেশ" থেকে যে কাউকে উল্লেখ করতে পারে:
বৌদ্ধ গ্রন্থে আধ্যাত্মিক সিদ্ধির উপর ভিত্তি করে চার ধরনের শিষ্যের উল্লেখ রয়েছে:
মহাযান বৌদ্ধধর্মে, শ্রাবক বা অর্হতকে কখনও কখনও বোধিসত্ত্বের সাথে নেতিবাচকভাবে বিপরীত করা হয়। 
চতুর্থ শতাব্দীতে অভিধর্ম রচনা অভিধর্মসমুচ্চয়, 
অসঙ্গ বর্ণনা করেছেন যারা শ্রাবকযানকে অনুসরণ করে। এই লোকেদের শ্রাবক ধর্ম অনুসরণ করে, শ্রাবকপিটক ব্যবহার করে, তাদের নিজস্ব মুক্তির উপর প্রতিষ্ঠিত, এবং মুক্তিলাভের জন্য বিচ্ছিন্নতা গড়ে তোলার জন্য দুর্বল দক্ষতার অধিকারী হিসাবে বর্ণনা করা হয়েছে। প্রত্যেকবুদ্ধযানে যাদেরকে শ্রাবক পিটক ব্যবহার করার মতো চিত্রিত করা হয়েছে, বলা হয় তারা মাঝারি দক্ষতার অধিকারী, তারা প্রত্যেকবুদ্ধ ধর্মকে অনুসরণ করে এবং তাদের নিজস্ব ব্যক্তিগত বোধদয়ের উপর প্রতিষ্ঠিত। পরিশেষে, মহাযান "মহান যান"-এ যাদেরকে বোধিসত্ত্ব পিটক ব্যবহার করে, বোধিসত্ত্ব ধর্মকে অনুসরণ করে তীক্ষ্ণ দক্ষতার অধিকারী হিসাবে চিত্রিত করা হয়েছে, এবং সমস্ত প্রাণীর পরিপূর্ণতা ও মুক্তি এবং সম্পূর্ণ জ্ঞান অর্জনের উপর সেট করুন।
বসুবন্ধুর যোগাচারের শিক্ষা অনুসারে, শ্রাবক চার প্রকার:
জৈনধর্মে শ্রাবক হলো সাধারণ জৈন। তারা সন্ন্যাসীদের ও পণ্ডিতদের বক্তৃতা, জৈন সাহিত্যের শ্রোতা। জৈনধর্মে, জৈন সম্প্রদায় চারটি বিভাগ নিয়ে গঠিত: ভিক্ষু, ভিক্ষুণী, শ্রাবক (সাধারণ পুরুষ) এবং শ্রাবিকা (সাধারণ নারী)।
শ্রাবক শব্দটি সম্প্রদায়ের জন্য সংক্ষিপ্ত হস্ত হিসাবেও ব্যবহৃত হয়েছে। উদাহরণস্বরূপ, সরওগী হলো রাজস্থানে উদ্ভূত জৈন সম্প্রদায়, এবং কখনও কখনও শ্রাবক হলো জৈন পরিবারের উপাধির উৎপত্তি। পূর্ব ভারতে দীর্ঘদিন ধরে বিচ্ছিন্ন জৈন সম্প্রদায় সরাক নামে পরিচিত।
শ্রাবকের আচার-আচরণ শ্রাবকাচার নামক গ্রন্থের দ্বারা নিয়ন্ত্রিত হয়, সমন্তভদ্রের রত্নকরন্দ শ্রাবকাচার।
শ্রাবক এগারোটি প্রতিমার মাধ্যমে আধ্যাত্মিকভাবে উদিত হন। একাদশ ধাপের পর তিনি সন্ন্যাসী হন।
জৈনরা অবশ্যাক নামে পরিচিত ছয়টি বাধ্যতামূলক কর্তব্য অনুসরণ করে: সামায়িক (ব্রত), চতুর্বিংশতী (তীর্থংকরের প্রশংসা), বন্দন (শিক্ষক ও সন্ন্যাসীদের সম্মান করা), প্রতিক্রমণ (আত্মদর্শন), কায়োৎসর্গ (স্থিরতা), এবং প্রত্যখ্যান (ত্যাগ)।
টমাস ফোলি, ৪র্থ ব্যারন ফোলি

টমাস হেনরি ফোলি, কিডারমিনিস্টার ডিএল- এর ৪র্থ ব্যারন ফোলি (১১ ডিসেম্বর ১৮০৮ - ২০ নভেম্বর ১৮৬৯), ছিলেন একজন ব্রিটিশ সমকক্ষ এবং উদারপন্থী রাজনীতিবিদ। তিনি ১৮৩৩ থেকে ১৮৬৯ সালের মধ্যে প্রতিটি হুইগ / লিবারেল সরকারে অফিসে ছিলেন।
তিনি ১৮৩০ সালে ওরচেস্টারশায়ারের জন্য হাউস অফ কমন্সে নির্বাচিত হন, একটি আসন তিনি ১৮৩২ সাল পর্যন্ত অধিষ্ঠিত ছিলেন, যখন তাকে ওয়েস্ট ওরচেস্টারশায়ারের নবনির্মিত নির্বাচনী এলাকার জন্য ফিরিয়ে দেওয়া হয়েছিল। পরের বছর এপ্রিলে তিনি তার পিতার প্রাথমিক মৃত্যুতে চতুর্থ ব্যারন ফোলি হিসাবে সফল হন এবং হাউস অফ লর্ডসে তার আসন গ্রহণ করেন। মাত্র ২৪ বছর বয়স হওয়া সত্ত্বেও তিনি তার পিতার স্থলাভিষিক্ত হন অনারেবল কর্পস অফ জেন্টলম্যান-এট-আর্মসের ক্যাপ্টেন হিসেবে।
১৮৩৪ সালে সরকারের পতন না হওয়া পর্যন্ত তিনি এই পদে ছিলেন এবং লর্ড মেলবোর্নের অধীনে ১৮৩৫ থেকে ১৮৪১ সাল পর্যন্ত একই পদে অধিষ্ঠিত ছিলেন, লর্ড জন রাসেলের অধীনে ১৮৪৬ থেকে ১৮৫২ এবং ১৮৬৫ থেকে ১৮৬৬ পর্যন্ত, লর্ড অ্যাবারডিনের অধীনে ১৮৫২ থেকে ১৮৫৫ পর্যন্ত লর্ড পামারসটনের অধীনে। ১৮৫৯ থেকে ১৮৬৫ এবং উইলিয়াম এওয়ার্ট গ্ল্যাডস্টোনের অধীনে ১৮৬৮ থেকে ১৮৬৯ পর্যন্ত। যাইহোক, লর্ড ফোলি কখনই মন্ত্রিসভার সদস্য ছিলেন না। তার রাজনৈতিক কর্মজীবন ছাড়াও তিনি ১৮৩৭ থেকে ১৮৩৯ সালের মধ্যে ওরচেস্টারশায়ারের লর্ড লেফটেন্যান্ট ছিলেন।
ত্রিলক্ষণ

ত্রিলক্ষণ () বা অস্তিত্বের তিন চিহ্ন হলো বৌদ্ধ দর্শন মতে সমস্ত অস্তিত্ব ও প্রাণীর তিনটি বৈশিষ্ট্য - অনিক্ক, দুঃখ,
এবং অনাত্তা। ত্রিলক্ষণ বৌদ্ধদের চতুরার্য সত্য এবং অষ্টাঙ্গিক মার্গের কেন্দ্রীয় বিষয়।
থেরবাদ সম্প্রদায়ের পালি ঐতিহ্যে অনুসারে:
উত্তরের বৌদ্ধ সর্বাস্তিবাদ ঐতিহ্যের সংযুক্ত আগম অনুসারে:
রেবেলিয়ন (২০০০)

রেবেলিয়ন একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি রেবেলিয়ন কালানুক্রমিকের অধীনে প্রচারিত দ্বিতীয় অনুষ্ঠান ছিল। এই অনুষ্ঠানটি ২০০০ সালের ২রা ডিসেম্বর তারিখে ইংল্যান্ডের শেফিল্ডের শেফিল্ড এরিনায় অনুষ্ঠিত হয়েছে।
এই অনুষ্ঠানে সর্বমোট নয়টি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে কার্ট এঙ্গেল ডাব্লিউডাব্লিউএফ চ্যাম্পিয়নশিপ ম্যাচে রিকিশি, দ্য রক ও স্টোন কোল্ড স্টিভ অস্টিনকে পরাজিত করেছে। অন্যান্য শীর্ষস্থানীয় ম্যাচে, দি আন্ডারটেকার একক ম্যাচে ক্রিস বেনোয়াকে এবং ডাব্লিউডাব্লিউএফ ট্যাগ টিম চ্যাম্পিয়নশিপ ম্যাচে রাইট টু সেন্সর দ্য হার্ডি বয়েজকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।
রেবেলিয়ন হলো ডাব্লিউডাব্লিউই দ্বারা একচেটিয়াভাবে যুক্তরাজ্যে আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের শেষের দিকে অনুষ্ঠিত হয়। ১৯৯৯ সালের ২রা অক্টোবর তারিখে প্রথমবারের মতো রেবেলিয়ন অনুষ্ঠিত হয়েছে।
২০০০ সালের এই অনুষ্ঠানটি রেবেলিয়ন কালানুক্রমিকের দ্বিতীয় অনুষ্ঠান ছিল, যা ২রা ডিসেম্বর তারিখে ইংল্যান্ডের শেফিল্ডের শেফিল্ড এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।
অনিত্য

অনিত্য () একটি সংস্কৃত শব্দ এবং এর পালি শব্দ অনিক্ক। এটি বৌদ্ধ দর্শনে বিশিষ্ট, এবং এটি হিন্দু ও জৈন দর্শনেও পাওয়া যায়। ঋগ্বেদেও শব্দটিকে দেখা যায়।
দার্শনিক ধারণাটি বিভিন্ন ধর্ম ও দর্শনে আলোচিত। এটি বৌদ্ধ দর্শনের অস্তিত্বের তিন প্রতীকের ভূমিকার জন্য উল্লেখযোগ্য। গ্রিক দর্শনের দার্শনিক হেরাক্লিটাসের মতে সবকিছু প্রবাহিত হয়। পাশ্চাত্য দর্শনে এটিকে প্রক্রিয়া দর্শন বলেও উল্লেখ করা হয়।
বৌদ্ধধর্মের অন্যতম অপরিহার্য মতবাদ হিসেবে অনিক্ক বা অনিত্যকে পালি ত্রিপিটকে ব্যাপকভাবে দেখা যায়। মতবাদ দাবি করে যে সমস্ত শর্তযুক্ত অস্তিত্ব, ব্যতিক্রম ছাড়া, "ক্ষণস্থায়ী, অদৃশ্য, অস্থির"। সমস্ত ক্ষণস্থায়ী জিনিস, বস্তুগত বা মানসিক হোক না কেন, অবস্থার ক্রমাগত পরিবর্তনে যৌগিক বস্তু, অবনতি ও ধ্বংস সাপেক্ষে। সমস্ত শারীরিক ও মানসিক ঘটনা আধ্যাত্মিকভাবে বাস্তব নয়। তারা ধ্রুবক বা স্থায়ী নয়; তারা অস্তিত্বে আসে এবং দ্রবীভূত হয়।
বস্তু ও জীবনের অস্থিরতার অর্থে অনিত্য শব্দটি হিন্দুধর্মের অন্যতম মুখ্য উপনিষদ কঠ উপনিষদের শ্লোক ১.২.১০-এ উপস্থিত হয়েছে। এটি দাবি করে যে বিশ্বের সবকিছুই অস্থায়ী, কিন্তু জিনিসের অস্থায়ী প্রকৃতি হলো যা স্থায়ী (নিত্য) তা পাওয়ার সুযোগ কারণ হিন্দু ধর্মগ্রন্থ আত্মা সম্পর্কে তার মতবাদ উপস্থাপন করে। অনিত্য শব্দটি ভগবদ্গীতায়ও একই প্রসঙ্গে দেখা যায়।
বৌদ্ধধর্ম ও হিন্দুধর্ম অনিক্ক বা অনিত্যের মতবাদকে ভাগ করে, যেটি হলো "কিছুই স্থায়ী হয় না, সবকিছুই পরিবর্তনশীল অবস্থায় থাকে"; যাইহোক, তারা অনাত্ত মতবাদে দ্বিমত পোষণ করেন, অর্থাৎ স্বয়ং অস্তিত্ব আছে কি না। ফ্রাঙ্ক হফম্যান এবং ডিগাল মাহিন্দা বলেন, এমনকি বৌদ্ধ ও হিন্দু ঐতিহ্য নিজ নিজ অস্থিরতা তত্ত্বের বিশদ বিবরণে পৃথক। অনিক্ক এবং সংযুক্ত সংযুক্তিগুলির সাথে সম্পর্কিত পরিবর্তন দুঃখের জন্ম দেয় বা দুঃখ বৌদ্ধধর্মের দাবি করে এবং তাই মুক্তির জন্য (নির্বাণ) বাতিল করা প্রয়োজন,
যদিও হিন্দুধর্ম দাবি করে যে সমস্ত পরিবর্তন ও সংযুক্তিগুলি দুঃখের দিকে পরিচালিত করে না এবং কিছু পরিবর্তন – মানসিক বা শারীরিক বা আত্ম-জ্ঞান – সুখের দিকে নিয়ে যায় এবং তাই মুক্তির (মোক্ষ) সন্ধান করা প্রয়োজন। বৌদ্ধধর্মে নিক্ক (স্থায়ী) হলো অন্ত (অ-আত্মা), হিন্দুধর্মে নিত্য হলো আত্মা।
এডওয়ার্ড ফোলি (১৬৭৬-১৭৪৭)

এডওয়ার্ড ফোলি (১৬৭৬ - ৪ এপ্রিল ১৭৪৭) ছিলেন একজন ইংরেজ টোরি রাজনীতিবিদ যিনি ১৭০১ এবং ১৭৪১ সালের মধ্যে ইংরেজ এবং ব্রিটিশ হাউস অফ কমন্সে বসেছিলেন।
১৭০১ সালের দ্বিতীয় সাধারণ নির্বাচনে ফোলিকে বিনা প্রতিদ্বন্দ্বিতায় ড্রয়েটউইচের সংসদ সদস্য হিসাবে ফিরিয়ে দেওয়া হয়েছিল। ২৬ ফেব্রুয়ারী ১৭০২-এ, তিনি চার হুইগ লর্ডের বিরুদ্ধে অভিশংসন প্রক্রিয়ার পক্ষে ভোট দেন। ১৭০২ সালের ইংরেজী সাধারণ নির্বাচনে তিনি ফিরে আসেন, কিন্তু হাউস অফ কমন্সে পরিবারের অন্যান্য সদস্যদের সাথে, তার কার্যকলাপ আলাদা করা যায়নি। তিনি ১৭০৪ থেকে ১৭০৫ সাল পর্যন্ত রয়্যাল আফ্রিকান কোম্পানিতে একজন সহকারী ছিলেন। ১৭০৫ সালের ইংরেজি সাধারণ নির্বাচনে এবং ১৭০৮ সালের ব্রিটিশ সাধারণ নির্বাচনে তিনি বিনা প্রতিদ্বন্দ্বিতায় ফিরে আসেন। তিনি ১৭১০ সালে ডঃ সচেভেরেলের অভিশংসনের বিরুদ্ধে ভোট দেন। ১৭১০ সালের ব্রিটিশ সাধারণ নির্বাচনে তিনি বিনা প্রতিদ্বন্দ্বিতায় এমপি হিসাবে ফিরে আসার পর, তিনি 'যোগ্য দেশপ্রেমিকদের' তালিকাভুক্ত হন যারা পুরানো মন্ত্রণালয়ের অব্যবস্থাপনাগুলিকে প্রকাশ করেছিলেন এবং 'টোরি দেশপ্রেমিক' যারা নতুন প্রশাসনের শান্তি নীতিকে সমর্থন করেছিলেন। তিনি অক্টোবর ক্লাবের সদস্যও ছিলেন। তিনি ১৭১১ সালে সাউথ সি কোম্পানিতে চাঁদা নেওয়ার জন্য কমিশনার হন। ১৭১১ সালের জুন মাসে রবার্ট হার্লে তাকে ৩৫০ পাউন্ড বেতনে লেদার ডিউটির রিসিভার জেনারেলের অফিসে মনোনীত করেন যার ফলে, তিনি তার ছোট ভাই রিচার্ডকে তার সংসদীয় আসন ছেড়ে দেন। তিনি ১৭১৪ সালে জর্জ প্রথমের সিংহাসনে আরোহণের সময় এই পদটি হারান।
ফোলি আইন হাতে নেওয়ার সিদ্ধান্ত নেন এবং ১৭১৭ সালে লিঙ্কনস ইনে ভর্তি হন। তাকে কখনই বারে ডাকা হয়নি, তবে লিঙ্কনস ইনে চেম্বার রক্ষণাবেক্ষণ করেছিলেন।
১৭৩১ সালে তার মৃত্যুতে ফোলি তার ভাই রিচার্ডের সম্পত্তিতে সফল হন এবং ১৫ এপ্রিল ১৭৩২-এ একটি উপ-নির্বাচনে ড্রয়েটউইচের এমপি হিসেবে তার স্থলাভিষিক্ত হন। ১৭৩৪ সালের ব্রিটিশ সাধারণ নির্বাচনে তিনি আবার ফিরে আসেন। বিরোধীদের সাথে ধারাবাহিকভাবে ভোট দেওয়ার পরে, তিনি ১৭৪১ সালের ব্রিটিশ সাধারণ নির্বাচনে তার আসন ছেড়ে দেন।
প্রাতিমোক্ষ

প্রাতিমোক্ষ () হলো বিনয়ে উল্লেখিত বৌদ্ধ সন্ন্যাসীদের (ভিক্ষু ও ভিক্ষুণী) আচরণকে নিয়ন্ত্রিত নিয়মের তালিকা। প্রাতি অর্থ প্রতি এবং মোক্ষ অর্থ চক্রাকার অস্তিত্ব (সংসার) থেকে মুক্তি।
সংঘের সভায় নিয়মগুলি প্রতি পাক্ষিক একবার পাঠ করার প্রথাগত হয়ে উঠেছিল যখন স্বীকারোক্তিটি ঐতিহ্যগতভাবে অনুষ্ঠিত হত।
থেরবাদ, মহাসাংঘিক,  মহিষাসক, ধর্মগুপ্তক, সর্বাস্তিবাদ এবং মূলসর্বাস্তিবাদ বিনয় সহ বেশ কয়েকটি প্রাতিমোক্ষ আইন বিদ্যমান রয়েছে। প্রাতিমোক্ষ গ্রন্থগুলি পৃথক প্রাতিমোক্ষ সূত্রেও প্রচারিত হতে পারে, যেগুলি তাদের নিজ নিজ বিনয় থেকে নির্যাস।
প্রাতিমোক্ষ বৌদ্ধ মতবাদের বিনয়ের অন্তর্গত এবং এটিকে বৌদ্ধধর্মের ভিত্তি হিসেবে দেখা হয়। এটির ভিত্তিতে মহাযান বৌদ্ধধর্মে দুটি অতিরিক্ত ব্রত রয়েছে: বোধিসত্ত্ব ব্রত এবং বজ্রযান ব্রত। যদি এই দুটি শপথ ভঙ্গ না করা হয়, তবে সেগুলি ভবিষ্যতের জীবনে বহনকারী হিসাবে বিবেচিত হয়।
ধর্মগুপ্তক সম্প্রদায় বুদ্ধের মূল শিক্ষা হারিয়ে ফেলেছে এই কারণে সর্বাস্তিবাদ প্রাতিমোক্ষ নিয়মের কর্তৃত্বকে প্রত্যাখ্যান করেছে বলে জানা যায়।
এক মহানায়ক - ড. বি. আর. আম্বেদকর

এক মহানায়ক - ড. বি. আর. আম্বেদকর হলো সোবো ফিল্মস প্রযোজিত ভারতীয় হিন্দি ভাষার একটি টেলিভিশন ধারাবাহিক। ধারাবাহিকটি ১৭ ডিসেম্বর ২০১৯ থেকে অ্যান্ডটিভিতে সম্প্রচারিত হতো। ধারাবাহিকটির শুরুর দিকে আয়ুধ ভানুশালীকে পাঁচ বছর বয়সী ভীমরাও রামজি আম্বেদকর হিসেবে দেখানো হয়েছিল। ২০২১ সাল থেকে অথর্ব কার্বেকে তরুণ ভীমরাও রামজি আম্বেদকর হিসেবে দেখানো হয়।
২০২৪ সালের ৫ আগস্ট ধারাবাহিকটির শেষ পর্ব সম্প্রচারিত হয়েছে।
ধর্মগুপ্তক

ধর্মগুপ্তক () হলো উৎসের উপর নির্ভর করে আঠারো বা বিশটি আদি বৌদ্ধ সম্প্রদায়ের একটি। এটি মহিষাসক নামক অন্য সম্প্রদায় থেকে উদ্ভূত বলে কথিত আছে।
ধর্মগুপ্তকদের আদি মধ্যএশীয় ও চীনা বৌদ্ধধর্মে বিশিষ্ট ভূমিকা ছিল এবং তাদের প্রাতিমোক্ষ আজও পূর্ব এশিয়ার দেশগুলিতে কার্যকর রয়েছে, যার মধ্যে রয়েছে চীন, ভিয়েতনাম, কোরিয়া, জাপান এবং ফিলিপাইন। এটি মূলসর্বাস্তিবাদ ও থেরবাদের সাথে তিনটি টিকে থাকা বিনয় বংশের একটি।
এডওয়ার্ড ফোলি (১৭৪৭-১৮০৩)

এডওয়ার্ড ফোলি (১৬ মার্চ ১৭৪৭ - ২২ জুন ১৮০৩) ছিলেন টমাসের দ্বিতীয় পুত্র, ১ম লর্ড ফোলি।
তার ভাইয়ের মতো, তিনি বড় পারিবারিক সম্পদের সাথে অকৃতজ্ঞ ছিলেন। তার পিতার উইল স্টোক এডিথ, হেয়ারফোর্ডশায়ারে পৈতৃক সম্পত্তির বন্দোবস্ত করে ম্যালভার্নের জমি এবং লর্ড মন্টফোর্টের কাছ থেকে কেনা সম্পত্তি, কিন্তু তাকে এস্টেট থেকে একটি বার্ষিক সম্পত্তিতে সীমাবদ্ধ করে, তার ঋণ পরিশোধের জন্য আয়ের ভারসাম্য প্রয়োগ করা হচ্ছে।
এডওয়ার্ড ফোলি ১৭৬৮ সালের এপ্রিল থেকে ১৭৭৪ সালের মে পর্যন্ত ড্রয়েটউইচের সংসদ সদস্য হিসাবে বসেন; তারপর তার মৃত্যুর আগ পর্যন্ত ওরচেস্টারশায়ারের জন্য।
স্টোক এডিথে তার কবরের উপর একটি স্মৃতিস্তম্ভ রবার্ট ব্লোর দ্বারা তৈরি করা হয়েছে টাথামের একটি নকশা।
স্পেস সায়েন্সেস ল্যাবরেটরি

স্পেস সায়েন্সেস ল্যাবরেটরি (Space Sciences Laboratory, সংক্ষেপে SSL) মার্কিন যুক্তরাষ্ট্রের বার্কলির ক্যালিফোর্নিয়া বিশ্ববিদ্যালয়ের একটি "অর্গানাইজড রিসার্চ ইউনিট" (সুসংগঠিত গবেষণা কেন্দ্র)।
মহাকাশ-ভিত্তিক অর্থনীতি

মহাকাশ-ভিত্তি অর্থনীতি বলতে মহাকাশে পরিচালিত বিভিন্ন অর্থনৈতিক কর্মকাণ্ডের সমষ্টিকে বোঝায়, যার মধ্যে গ্রহাণু খনন, মহাকাশ শিল্পোৎপাদন, মহাকাশ বাণিজ্য, মহাকাশে বাস্তবায়িত নির্মাণকাজ যেমন মহাকাশ কেন্দ্র নির্মাণ, মহাকাশ সমাধি ও মহাকাশে বিজ্ঞাপন, ইত্যাদি কাজগুলি অন্তর্ভুক্ত।
মহাকাশ-ভিত্তিক শিল্প প্রচেষ্টাগুলি বর্তমানে আঁতুরঘর পর্যায়ে আছে। এ ধরনের বেশির ভাগ ধারণাতে মহাকাশে তাৎপর্যপূর্ণ-রকম দীর্ঘ মেয়াদ ধরে মানব উপস্থিতি এবং মহাকাশে গমনের আপেক্ষিক খরচ কম হওয়া আবশ্যক। সিংহভাগ প্রস্তাবনার জন্য রোবটবিজ্ঞান, সৌর শক্তি ও জীবনরক্ষক ব্যবস্থা ক্ষেত্রগুলিতে প্রযুক্তিগত ও প্রকৌশলগত ব্যাপক উন্নতি প্রয়োজন
২০১০-এর দশক থেকে পুনর্ব্যবহারযোগ্য উৎক্ষেপণ যান ও পুনর্ব্যবহারযোগ্য মহাকাশযাগুলির উদয় মহাকাশ-ভিত্তিক অর্থনীতি বিকাশের জন্য একটি প্রধান অনুঘটকের কাজ করছে। কিছু বিশ্লেষক গভীর মহাকাশ অনুসন্ধানে সহায়তাদানের জন্য একটি আন্তর্জাতিক ব্যাংক সৃষ্টির পক্ষে যুক্তিপ্রদান করেছেন।
নিখিল দত্ত

নিখিল দত্ত (জন্ম ১৩ অক্টোবর ১৯৯৪) একজন কানাডিয়ান ক্রিকেটার। তিনি ২০১৩ সাল থেকে ডানহাতি অফ স্পিন বোলার হিসেবে কানাডা জাতীয় ক্রিকেট দলের প্রতিনিধিত্ব করেছেন। এছাড়াও তিনি ক্যারিবিয়ান প্রিমিয়ার লিগ, বাংলাদেশ প্রিমিয়ার লিগ এবং গ্লোবাল টি-টোয়েন্টি কানাডায় ফ্র্যাঞ্চাইজির হয়ে খেলেছেন।
নিখিল দত্ত ১৩ অক্টোবর ১৯৯৪ সালে কুয়েত সিটিতে জন্মগ্রহণ করেন। তিনি মূলত ভারতের কলকাতার বাঙালি পিতামাতার সন্তান। তার পরিবার ১৯৯৯ সালে কানাডায় চলে যায় এবং টরন্টোতে বসতি স্থাপন করেছিলেন। তার বাবা মিহির দত্ত, একজন সফটওয়্যার প্রকৌশলী, ডেরেক পেরেরার সাথে ২০০২ সালে মিসিসাগা ভিত্তিক অন্টারিও ক্রিকেট একাডেমীর সহ-প্রতিষ্ঠা করেন।
তিনি মিসিসাগায় ফাদার মাইকেল গোয়েটজ মাধ্যমিক বিদ্যালয়ে পড়াশোনা করেছেন। ২০১৫ সাল পর্যন্ত তিনি আর্থিক উপদেষ্টা হওয়ার জন্য পড়াশোনা করছিলেন।
২০১১ সালে, ১৬ বছর বয়সে নিখিল দত্ত ফোর্ট লডারডেলে ২০১১ আইসিসি আমেরিকাস অনূর্ধ্ব-১৯ চ্যাম্পিয়নশিপের জন্য কানাডার দলে নাম লেখান।
২০১৩ সালের মার্চ মাসে কেনিয়ার বিপক্ষে কানাডার হয়ে নিখিল তার জ্যেষ্ঠ একদিনের আন্তর্জাতিকে অভিষেক করেছিলেন। তিনি ব্যাট করেননি, ছয় ওভার বোলিং করে কোনো উইকেট পাননি। তিনি মূলত জুলাই ২০১৫ সালে ২০১৫ আইসিসি বিশ্ব টুয়েন্টি২০ বাছাইপর্বের টুর্নামেন্টের জন্য কানাডার স্কোয়াডে অন্তর্ভুক্ত ছিলেন, কিন্তু তিনি ক্যারিবিয়ান প্রিমিয়ার লিগে সেন্ট কিটস অ্যান্ড নেভিস প্যাট্রিয়টসের সাথে থাকার সিদ্ধান্ত নেন। হিরল প্যাটেল তার স্থলাভিষিক্ত হন। ২০১৮ সালের জানুয়ারিতে, তিনি ২০১৮ আইসিসি বিশ্ব ক্রিকেট লিগ দ্বিতীয় বিভাগ ক্রীড়া-প্রতিযোগিতায় খেলেন, যা ১১ উইকেট নিয়ে কানাডার নেতৃস্থানীয় বোলার হিসেবে শেষ হয়।
তিনি ২০১৮-১৯ আইসিসি বিশ্ব টুয়েন্টি২০ আমেরিকা বাছাইপর্বের টুর্নামেন্টের জন্য কানাডার স্কোয়াডে ছিলেন। অক্টোবর ২০১৮ সালে, ওয়েস্ট ইন্ডিজে ২০১৮-১৯ আঞ্চলিক সুপার৫০ টুর্নামেন্টের জন্য তাকে কানাডার স্কোয়াডে নেওয়া হয়েছিল। এপ্রিল ২০১৯-এ, নামিবিয়ায় ২০১৯ আইসিসি বিশ্ব ক্রিকেট লিগ দ্বিতীয় বিভাগ টুর্নামেন্টের জন্য কানাডার স্কোয়াডে নাম রাখা হয়েছিল।
আগস্ট ২০১৯-এ, ২০১৮-১৯ আইসিসি টি২০ বিশ্বকাপ আমেরিকা বাছাইপর্বের আঞ্চলিক ফাইনালের জন্য তাকে কানাডার স্কোয়াডে নাম দেওয়া হয়েছিল। ১৮ আগস্ট ২০১৯-এ কেম্যান দ্বীপপুঞ্জের বিপক্ষে কানাডার হয়ে তার টি-টোয়েন্টি আন্তর্জাতিক (টি২০আই) অভিষেক হয়। সেপ্টেম্বর ২০১৯ সালে, তাকে ২০১৯ মালয়েশিয়া ক্রিকেট বিশ্বকাপ চ্যালেঞ্জ লিগ এ টুর্নামেন্টের জন্য কানাডার স্কোয়াডে নাম দেওয়া হয়েছিল। ২০১৯ সালের অক্টোবরে, সংযুক্ত আরব আমিরাতে ২০১৯ আইসিসি টি-টোয়েন্টি বিশ্বকাপ বাছাইপর্বের টুর্নামেন্টের জন্য তাকে কানাডার স্কোয়াডে নাম দেওয়া হয়েছিল।
নিখিল দত্ত ২০১৫ ক্যারিবিয়ান প্রিমিয়ার লিগে সেন্ট কিটস এবং নেভিস প্যাট্রিয়টসের হয়ে খেলেছিলেন; তিনি তিনটি ম্যাচে খেলেন যার মধ্যে তার সবচেয়ে উল্লেখযোগ্য উইকেট প্রাক্তন ইংল্যান্ড-আন্তর্জাতিক কেভিন পিটারসেন। সেই বছরের শেষের দিকে, দত্ত বরিশাল বুলস দ্বারা চুক্তিবদ্ধ হন, যেটি ২০১৫ বাংলাদেশ প্রিমিয়ার লিগে খেলা ছয়টি দলের মধ্যে একটি। তিনি একটি ম্যাচ খেলেছিলেন, ১৮ রান খরচ করে ৩টি উইকেট নেন।
৩ জুন ২০১৮-এ, গ্লোবাল টি-টোয়েন্টি কানাডা টুর্নামেন্টের উদ্বোধনী সংস্করণের জন্য প্লেয়ার্স ড্রাফটে টরন্টো ন্যাশনালসের হয়ে খেলার জন্য তাকে নির্বাচিত করা হয়। জুন ২০১৯ সালে, তিনি ২০১৯ গ্লোবাল টি২০ কানাডা ক্রীড়া-প্রতিযোগিতায় মন্ট্রিল টাইগার্স ফ্র্যাঞ্চাইজি দলের হয়ে খেলার জন্য নির্বাচিত হন। ২০২১ মাইনর লিগ ক্রিকেট মৌসুমের জন্য তাকে নিউ জার্সি স্ট্যালিয়নে যুক্ত করা হয়েছিল।